open-index/open-wikipedia-markdown huggingface dataset:
קרחון אלג'י

**קרחון אלג'י** (באנגלית: **Algie Glacier**) הוא קרחון ברכס נאש, בחוף שקלטון, בשטח חסות רוס, שבאנטארקטיקה.

אורכו של הקרחון 46 קילומטרים.

הקרחון זורם לכיוון דרום-מזרח ונשפך אל קרחון נמרוד, ממערב בסמוך לרכס נאש.

## היסטוריה
### מקור השם

שמו של הרכס ניתן לו על ידי ועדת ים רוס (Ross Sea Committee).

הרכס נקרא על שמו של רונלד אלג'י, שהיה שר המדע והמחקר התעשייתי בממשלת ניו זילנד, ותמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

## קישורים חיצוניים
* קרחון אלג'י באתר הסקר הגאולוגי של ארצות הברית
* קרחון אלג'י באתר הגאזט האנטארקטי של ממשלת ניו זילנד
* קרחון אלג'י באתר הגאזט האנטארקטי של ממשלת אוסטרליה
* קרחון אלג'י באתר הגאזט האנטארקטי המשווה SCAR של ממשלת אוסטרליה
* קרחון אלג'י באתר mindat
* תחזית מזג אוויר עדכנית ארוכת טווח עבור קרחון אלג'י

## הערות שוליים

אלג'י
שרון טובה לוי

**שרון טובה לוי** היא זמרת-יוצרת ומפיקה מוזיקלית ישראלית.

## ביוגרפיה
שרון טובה לוי (שט"ל) נולדה בבת ים והתגלתה מילדותה כמוזיקאית ופסנתרנית מחוננת. למדה פסנתר קלאסי מגיל חמש.

ב-2010 זכתה במקום הראשון בתחרות "רוקרימון" של בית ספר רימון לשירים מקוריים עם השירים "לכל המעוניין" ו"עכשיו אני". את המקום הראשון העניקו לה פה אחד השופטים רונה קינן, יזהר אשדות, יאיר ניצני ויואב קוטנר, שבבחירתם נימקו: "ברגע שהלהקה התחילה לנגן, קפצו לנו מיד האזניים... מיד הבנו שקורה כאן משהו חדש. משהו שלא שמענו עדיין..."

ב-2015 הוציאה את אלבומה הראשון, "דברים נוצצים" אותו כתבה, הפיקה, הקליטה, ניגנה על כל הכלים - גיטרה, פסנתר, בס, קלידים, אלקטרוניקה וסאמפלר. האלבום מבוסס סימפולים והקלטות של ברז מטפטף, דלת נטרקת, נעלי עקב, ציוצי ציפורים וביט בוקס מהם יצרה את הביט. האלבום מתאפיין בשילוב מוזיקה אלקטרונית יחד עם אלמנטים של ג'אז, מוזיקה קלאסית ואינדי רוק.

ב-2018 הוציאה את אלבומה השני, "מקום" בהפצת נענע דיסק. את האלבום הפיקה לוי לצד תומר ישעיהו ושלומי מנצור. האלבום זכה לשבחים רבים ממבקרי המוזיקה ואף הוכתר כ"אחד מאלבומי העשור" באתר של "פוליטיקלי קוראת" וכן "הברקת השנה" באתר "ישראל היום". בשנה זו זכתה במענק קרן אקו"ם לעידוד היצירה, וכן מענק מפעל הפיס ליצירת האלבום.

ב-2019 זכתה לוי בפרס אקו"ם לעידוד פרסום היצירה למחבר, אותו העניקו לה השופטים דיקלה, פיטר רוט, גל אוחובסקי, יאיר ניצני ואברהם טל. נימוקי השופטים היו כי  באותה שנה השתתפה בערב "אם זאת אהבה", ערב שירי אהבה מיזוגניים לרגל יום האהבה. בערב השתתפו בין היתר דניאל רובין, אלה רונן, עדי-קשת כהן ועדי שחם. את הערב הנחתה נטע עמית מאתר החדשות פוליטיקלי קוראת. וכן בפסטיבל הפסנתר 2019.

בסוף שנת 2023 החלה לשחרר שירים מתוך אלבומה השלישי אותו כתבה, הלחינה, סימפלה, הפיקה ותיזמרה. 

בשנת 2023 החלה בפעילות רציפה באירופה ובין היתר הופיעה בגרמניה ואנגליה. 

בשנת 2024 החלה בשיתופי פעולה עם הלהקה האיראנית-ישראלית הפועלת בברלין "סיסטנגילה". בשנה זו יצא גם הקליפ הביתי לשיר "חולמת". 

בסוף שנת 2025 יצא אלבומה השלישי "זה רק החיים" בהפקתה ובליווי אמנותי של יהוא ירון. באלבום השתתפו המוזיקאים יהוא ירון, ניר שלמה, מתן אפרת, נועם חיימוביץ'-ויינישל, ועופר עציוני.  

שט"ל היא היוצרת הרעיונית של הדמות "שרון" בקומיקס זבנג! שנוצרה כאשר שלחה את הרעיון לאורי פינק דרך קול קורא ביומן הנוער.

## דיסקוגרפיה
* 2015: דברים נוצצים
* 2018: מקום
* 2025: זה רק החיים

## קישורים חיצוניים
* 

* גיא טנא, שרון טובה לוי – מקום, באתר TeneG, 5 באוגוסט 2018

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:זוכות פרס אקו"ם
קטגוריה:זוכי פרס אקו"ם
Chilombo

***Chilombo*** (בעברית: "**החיה**") הוא אלבום האולפן השלישי של הזמרת-יוצרת האמריקאית ג'נה אייקו. האלבום יצא לאור ב-6 במרץ 2020 על ידי חברת התקליטים דאף ג'אם. מתוך האלבום יצאו ארבעת הסינגלים: "",  "None of Your Concern",  "" ו-"".

האלבום הגיע למקום השני במצעד הבילבורד 200.

## ביקורת
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'נה אייקו
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי פלטינה בארצות הברית
קטגוריה:אלבומי חברת דאף ג'אם
P*$$Y Fairy (OTW)

"**P*$$Y Fairy (OTW)**" הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, *[[Chilombo]]*. השיר יצא לאור ב-16 בינואר 2020, על ידי חברת התקליטים דאף ג'אם, כסינגל השלישי מתוך האלבום. השיר הוא שיר בסגנון ה-R&B האלטרנטיבי.

השיר הגיע למקום ה-18 במצעד השירים הקצביים.

## רקע וכתיבה
השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## וידאו קליפ
הווידאו קליפ הרשמי של השיר פורסם ב-18 בינואר 2020. הקליפ בוים על ידי ברנדון פארקר.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
קטגוריה:בלדות משנות ה-2020
יחסי טאיוואן – סנט לוסיה

**יחסי טאיוואן–סנט לוסיה** הם היחסים הדיפלומטיים הרשמיים שבין **[[טאיוואן|הרפובליקה הסינית]]** לבין **[[סנט לוסיה]]**.

## היסטוריה
250px|שמאל|ממוזער|שגרירות סנט לוסיה ברפובליקה הסינית
ב-7 במאי 1984 כוננה סנט לוסיה בצעד חריג יחסים דיפלומטיים עם הרפובליקה הסינית, למורת רוחה של הרפובליקה העממית של סין. חודש לאחר מכן, ב-7 ביוני, פתחה הרפובליקה הסינית את שגרירותה שבקסטריז, בירת סנט לוסיה.

ב-29 באוגוסט 1997, לאחר שסנט לוסיה כוננה יחסים דיפלומטיים רשמיים עם הרפובליקה העממית של סין, ממשלת הרפובליקה הסינית חשפה את השעיית היחסים הדיפלומטיים עם סנט לוסיה. ב-30 באפריל 2007 שר החוץ של הרפובליקה הסינית הונג ז'יפאנג ושר החוץ של סנט לוסיה רופוס בוסקה חתמו על מזכר הבנות בקסטריז, ושתי המדינות החזירו לתלם את יחסיהן הדיפלומטיים ברמת השגרירות.

ב-4 ביוני 2015 פתחה סנט לוסיה את שגרירותה שבטאיפיי, בירת טאיוואן.

אזרחי סנט לוסיה ואזרחי הרפובליקה הסינית יכולים להיכנס ולצאת משתי מדינותיהם ללא דרישה לאשרה.

## ביקורים רמי דרג
### מסנט לוסיה לטאיוואן
* 1986 - אלן מונטגומרי לואיס, מושל סנט לוסיה
* 1987 - ג'ון קומפטון, ראש ממשלת סנט לוסיה
* 2008, 2009 - סטיבנסון קינג, ראש ממשלת סנט לוסיה
* 2013, 2015 - קני אנתוני, ראש ממשלת סנט לוסיה
* 2016, 2017, 2018, 2019 - אלן צ'אסטנט, ראש ממשלת סנט לוסיה

### מטאיוואן לסנט לוסיה
* 2008 - צ'ן שואי-ביאן, נשיא טאיוואן
* 2013 - מא יינג-ג'יו, נשיא טאיוואן
* 2019 - צאי אינג-ון, נשיא טאיוואן

## הסכמים בילטרליים

* 7 במאי 1984 - הסכם שיתוף פעולה בדבר חקלאות טכנולוגית
* 7 בדצמבר 1994 - הסכם ידידות סמלי
* 17 ביולי 1996 - הסכם שיתוף פעולה בדבר שירותי אוויר
* 30 באפריל 2007 - הסכם חזרת היחסים הדיפלומטיים בין הרפובליקה הסינית לסנט לוסיה
* 1 בספטמבר 2010 - הסכם לשליחת מתנדבים ולמימון פיתוח סנט לוסיה
* 19 במרץ 2013 - הסכם בדבר שיתוף פעולה בתחום התקשורת
* 9 בינואר 2017 - מזכר הבנות בנושא מניעת מימון טרור
* 27 בנובמבר 2017 - הסכם בנושא שיתוף פעולה טכנולוגי

## נציגויות דיפלומטיות
* סנט לוסיה מיוצגת בטאיוואן בדרג השגרירות באמצעות שגרירות רשמית שהיא מחזיקה בטאיפיי, בירת המדינה.
* טאיוואן מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה.

## קישורים חיצוניים

* Embassy of the Republic of China (Taiwan) in St. Lucia, שגרירות הרפובליקה הסינית בסנט לוסיה
* Embassy Of Saint Lucia to The Republic Of China, Taiwan, שגרירות סנט לוסיה ברפובליקה הסינית

## הערות שוליים

קטגוריה:ערכים ללא קטגוריות פיזיות - יחסי חוץ
מפרץ בואומונט

**מפרץ בואומונט** או **מפרץ בומונט** (באנגלית: **Beaumont Bay**) הוא מפרצון מכוסה קרח, בצד המערבי של מדף הקרח רוס, בחוף שקלטון, בשטח חסות רוס, שבאנטארקטיקה.

המפרץ ממוקם בין ראש יאנג, ונקודת האריס.

קרחון דיקי נשפך אל המפרץ.

## היסטוריה
### גילוי המפרץ

המפרץ התגלה על ידי המשלחת הבריטית הלאומית אנטארקטית (משלחת דיסקברי), אשר חקרה את אנטארקטיקה בין השנים 1901–1904.

### מקור השם

המפרץ נקרא על שמו של אדמירל סר לואיס בואומונט (Lewis Beaumont), מהצי המלכותי הבריטי, שהיה חוקר ארקטי שהתעניין במיוחד בפעילות משלחת דיסקברי. בומונט לימים הפך למפקד העליון של הצי המלכותי הבריטי.

## לקריאה נוספת

• M. G. Laird (1963), **[https://doi.org/10.1080/00288306.1963.10422076 Geomorphology and stratigraphy of the nimrod glacier–beaumont bay region, Southern Victoria land, Antarctica]**, New Zealand Journal of Geology and Geophysics, 6:3, 465-484, DOI: 10.1080/00288306.1963.10422076

## קישורים חיצוניים
* מפרץ באומונט באתר הסקר הגאולוגי של ארצות הברית
* מפרץ בואומונט באתר הגאזט האנטארקטי המשווה SCAR של ממשלת אוסטרליה
* מפרץ בואומונט באתר marineregions
* מפרץ באומונט באתר mindat

## הערות שוליים

בואומונט
בואומונט
הר מיטשל (אנטארקטיקה)

**הר מיטשל** (באנגלית: **Mount Mitchell**) הוא הר בחוף שקלטון, בשטח חסות רוס, שבאנטארקטיקה.

גובהו של ההר 1,820 מטרים מעל פני הים.

ההר ממוקם דרומית-מערבית לכף גולדי, בצפון רכס הולנד.

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית בהתבסס על סקרי טלורומטר, שנערכו בעונת המחקר (הקיץ האנטארקטי) 1961–1962; ועל תצלומי אוויר שצולמו על ידי צי ארצות הברית בשנת 1960.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של קומנדר ג'י. וו. מיטשל (G.W. Mitchell), שהיה מפקד אוניית צי ארצות הברית "ברטן איילנד" (USCGC Burton Island) במהלך מבצע הקפאה עמוקה של צי ארצות הברית בשנת 1964.

## קישורים חיצוניים
* הר מיטשל באתר הסקר הגאולוגי של ארצות הברית
* הר מיטשל באתר הגאזט האנטארקטי המשווה SCAR של ממשלת אוסטרליה

## הערות שוליים

מיטשל
מיטשל
שרון מועלם

**שרון מועלם** (באנגלית: **Sharon Moalem**) הוא מדען ורופא אמריקאי. הוא מומחה בתחומי מחלות נדירות, בידול המין, נוירוגנטיקה, ביוטכנולוגיה ותואר כאיש אשכולות. מחקרי הגנטיקה הקלינית שלו הובילו לגילוי שלוש תסמונות גנטיות נדירות, היפוטריכוזיס - לימפדמה - טלנגיקטזיה  - תסמונת מום כלייתי, וצורה של היפוך מין זכרי XX, כמו גם צילופתיה הקשורה בנפרונופתיה. במחקריו ובכתביו הוא כורך יחד רפואה, גנטיקה, אפיגנטיקה, היסטוריה וביולוגיה כדי להסביר כיצד הגוף האנושי מתפקד בדרכים חדשות ומרתקות. ספריו תורגמו ליותר משלושים שפות.

מועלם כיהן כעורך משנה של המגזין למחלת אלצהיימר. עבודתו המדעית הובילה לגילוי הסיידרוצילין, אנטיביוטיקה חדשנית נגד חיידקי־על שעמידים בפני רוב סוגי האנטיביוטיקה. נרשמו על שמו עשרים וחמישה פטנטים על המצאות ביוטכנולוגיות הקשורות לבריאות האדם, והוא ייסד (עם שותפים) שתי חברות ביוטכנולוגיה.

ספריו הגיעו לרשימת רבי-המכר של הניו יורק טיימס. מאמרים על מחקריו של ד"ר מועלם התפרסמו בניו יורק טיימס, בניו סיינטיסט ובטיים מגזין, והוא הופיע בטלוויזיה בתוכניתו של ג'ון סטיוארט, ב-CNN וב-NBC.

## ספריו שתורגמו לעברית
***דווקא החלשים שורדים**, הברירה הלא טבעית: מסע אל נפלאות הרפואה, הוצאת אריה ניר, 2009
***ממי ירשת את זה**, איך הגנים שלנו משנים את חיינו והחיים משנים את הגנים שלנו, הוצאת אריה ניר, 2014

## ספריו שטרם תורגמו לעברית

*How Sex Works: Why We Look, Smell, Taste, Feel, and Act the Way We Do
*The Better Half: On the Genetic Superiority of Women
*The DNA Restart: Unlock Your Personal Genetic Code to Eat for Your Genes, Lose Weight, and Reverse Aging


## קישורים חיצוניים
* 

* 
* 
* 

## הערות שוליים

קטגוריה:רופאים יהודים אמריקאים
קטגוריה:סופרים יהודים אמריקאים
קטגוריה:מחברי ספרי מדע פופולרי
קטגוריה:אמריקאים שנולדו ב-1977
סילינדרוטאותיס

**סילינדרוטאותיס** (שם מדעי: *Cylindroteuthis*) הוא סוג של רכיכה פרהיסטורית מקבוצת הבלמניטים שהתקיים בעידן המזוזואיקון מהיורה התחתון עד הקרטיקון התחתון. המאובנים שלו התגלו באסיה, אירופה, אמריקה הצפונית ובניו זילנד. הוא תואר למדע בשנת 1879 בידי החוקר הצרפתי אמיל בל  ובסוגו נכללו 3 מינים:

* *Cylindroteuthis cuspidata*
* *Cylindroteuthis jacutica*
* *Cylindroteuthis puzosi*

לעיתים מאחדים את בני סוג זה עם הסוג הקרוב *Mesoteuthis*.

רכיכה זו ידועה בעיקר משרידים שאורכם 10 עד 22 ס"מ עשויי קלציט, אשר ככל הנראה היו המקור שלו, בדומה למקור דיונונים. מבנה זה הוא החלק היחיד בגופם של הרכיכות שהצליח להשתמר באדמה הימית. לעיתים משתמר במצב טוב גם המבנה של שק הדיו של הרכיכה, מה שמרמז על קשר קרוב בינה לבין הדיונונים החיים שמשפריצים מעין "דיו" כדי להימלט מטורפים.

הרכיכות נעו יחדיו לאורך זרמים עשירים במזון, בדומה לדיונוני הלוליגו. הם נעו בעיקר לאורך זרמים שופעי מזון שהזכירו את "זרם הגולף". זרמים אלה מצויים באזורים שונים מונקובר שבקנדה ועד לאוסטרליה. מאובנים התגלו גם בגרינלנד, אזור שבעבר היה חמים בהרבה.

## קישורים חיצוניים

קטגוריה:בלמניטים
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1879
הר כריסטמס (אנטארקטיקה)

**הר כריסטמס** (באנגלית: **Mount Christmas**; מילולית: הר חג המולד) הוא הר ברכס נאש, בחוף שקלטון, בשטח חסות רוס, שבאנטארקטיקה.

גובהו של ההר 1,745 מטרים מעל פני הים, והוא בולט מאחר שהוא מרוחק במעט מיתר הרי הרכס, ולו צורת חרוט.

ההר ממוקם 17 קילומטרים מערבית - דרום-מערבית מכף מאי.

## היסטוריה
### גילוי ומיפוי ההר

ההר התגלה על ידי המשלחת הבריטית הלאומית האנטארקטית (משלחת דיסקברי), אשר חקרה את אנטארקטיקה בין השנים 1901–1904.

### מקור השם

שם זה ניתן להר, מאחר שההר התגלה למשלחת ביום חג המולד - 25 בדצמבר 1902.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA209&lpg=PA209&dq=%22Mount+Christmas%22+Antarctica&source=bl&ots=h7uvC0jkYT&sig=ACfU3U3sdJrAo3qg2lJeiQYnt-gCyPEb3g&hl=en&sa=X&ved=2ahUKEwin2uONx5jpAhXJ66QKHdMRAHEQ6AEwA3oECA8QAQ#v=onepage&q=%22Mount%20Christmas%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 209

## קישורים חיצוניים
* הר כריסטמס באתר הסקר הגאולוגי של ארצות הברית
* הר כריסטמס באתר הגאזט האנטארקטי של ממשלת ניו זילנד
* הר כריסטמס באתר הגאזט האנטארקטי של ממשלת אוסטרליה
* הר כריסטמס באתר הגאזט האנטארקטי המשווה SCAR של ממשלת אוסטרליה

## הערות שוליים

כריסטמס
כריסטמס
כימוליאזאורוס

**כימוליאזאורוס** (שם מדעי: *Cimoliasaurus*) הוא סוג של זוחל ימי ממשפחת האלאסמוזאוריים שהתקיים בתור הקרטיקון. הוא ידוע ממאובנים שהתגלו בניו ג'רזי ונאספו בידי החוקר ג'וזף ליידי  שגם נתן ליצור את שמו. משמעות השם הוא: "kimolia" - גיר לבן ו-"saurus" - לטאה/זוחל. הוא קיבל את השם עקב מרבצים של אבנים דמויי אבן גיר, אשר כיסו את הים הפנימי המערבי, בו הוא חי (למעשה אבנים אלה היו אבני חול מהסוג Greensand). בסוג זה נכלל מין אחד - "Cimoliasaurus magnus". בעבר הוא השתייך למשפחה ייחודית שהתבטלה, "Cimoliasauridae".

הכימוליאזאורוס היה זוחל טורף באורך של מעל 5 מטרים ומשקל של קרוב ל-1 טון, אשר היה קרובו של האלאסמוזאורוס וכמותו הוא הותאם לציד דגים ויצורי ים נוספים באמצעות שיניים חרוטיות גדולות וצוואר ארוך ביותר. ייתכן שהיה אמפיבי בדומה לכלבי ים אך לא ברור אם יכול היה לתמוך את משקלו ביבשה.

החוקר הבריטי ריצ'רד ליידקר  הוסיף על המין המקורי עוד מינים שכיום שייכים לסוגים אחרים. נוספו בסוג 4 מינים שהועברו לאחר מכן:
* Cimoliasaurus laramiensis - כיום שייך לסוג Tatenectes
* Cimoliasaurus richardsoni - כיום שייך לסוג קריפטולידוס
* Cimoliasaurus valdensis - כיום שייך לסוג Hastanectes ממשפחת הפליוזאוריים
* Cimoliasaurus teplicensis - כיום הוא טקסון מוטל בספק

## קישורים חיצוניים

קטגוריה:בעלי חיים שתוארו ב-1851
קטגוריה:טקסונים שתוארו בידי ג'וזף ליידי
קטגוריה:אלאסמוזאוריים
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1851
יחסי הממלכה המאוחדת – סנט לוסיה

**יחסי הממלכה המאוחדת–סנט לוסיה** הם היחסים הדיפלומטיים הרשמיים שבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]** לבין **[[סנט לוסיה]]**.

## היסטוריה
הנציבות הגבוהה של סנט לוסיה בלונדון|250px|ממוזער
ההיסטוריה המשותפת של הממלכה המאוחדת וסנט לוסיה מתחילה בשנת 1605, בה שישים ושבעה מתיישבים אנגלים הגיעו לאי, בעת שנשלט על ידי האימפריה הספרדית. הם התקבלו על ידי המקומיים בשמחה, אך הותקפו על ידי שבט אחר וברחו מן האי. רק תשעה עשר מתיישבים מתוך השישים ושבעה שרדו את ההתקפה.

בשנים שלאחר מכן, סנט לוסיה הושפעה מאוד מהסכסוכים שהתקיימו באירופה בין צרפת לממלכה המאוחדת, והאי נשלט על ידי שתיהן לסירוגין. ב-1814 השליטה באי עברה באופן סופי לידי הממלכה המאוחדת. סנט לוסיה קיבלה את עצמאותה מהממלכה המאוחדת בשנת 1979, אך נשארה חברה בחבר העמים הבריטי ובראשה נשאר לעמוד המונרך הבריטי.

בין סנט לוסיה לממלכה המאוחדת מתקיימים שיתופי פעולה בתחומים שונים כגון המלחמה בשינויי האקלים והפחתת הסחר בסמים בסנט לוסיה.

## נציגויות דיפלומטיות
* הממלכה המאוחדת מיוצגת בסנט לוסיה בדרג השגרירות באמצעות נציבות גבוהה שהיא מחזיקה בקסטריז, בירת המדינה.
* סנט לוסיה מיוצגת בממלכה המאוחדת בדרג השגרירות באמצעות נציבות גבוהה שהיא מחזיקה בלונדון, בירת המדינה.

## קישורים חיצוניים

* St Lucia and the UK, אתר ממשלת הממלכה המאוחדת

## הערות שוליים

קטגוריה:ערכים ללא קטגוריות פיזיות - יחסי חוץ
קרב בומון

**קרב בומון** אשר נערך ב-30 באוגוסט 1870 והסתיים בניצחון פרוסי, היה חלק ממלחמת צרפת–פרוסיה.

הקרב נערך בין הקורפוס ה-5 הצרפתי תחת פיקודו של גנרל פייר לואי שארל דה פאלי, לבין הקורפוס הרביעי הפרוסי תחת פיקודו של גנרל קונסטנטין פון אלבנסלבן, הקורפוס ה-12 (הסקסוני) תחת פיקודו של גאורג, נסיך סקסוניה, יחד עם הקורפוס המלכותי הבווארי, תחת הגנרל לודוויג פרייהר פון דר טאן. הצרפתים הופתעו במאהליהם ונסוגו חזרה לעבר מופוזון, תוך שהם סופגים אבדות של 7,500 לוחמים ו-42 תותחים לעומת הגרמנים שספגו 3,400 אבדות.

## לקריאה נוספת

* 
* 


## הערות שוליים

בומון
קטגוריה:מלחמת צרפת–פרוסיה
הדיוויזיה ה-24 (האימפריה הגרמנית)

**הדיוויזיה ה-24 (הסקסונית ה-2)** (בגרמנית: **24. Division (2. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה במקור בשנת 1849 כחטיבה הסקסונית השנייה ומה-1 ביולי 1850 כדיוויזיה הסקסונית השנייה, והיא אף נטלה חלק בקרב קניגרץ. הדיוויזיה הוקמה מחדש כדיוויזיה ה-24 ב-1 באפריל 1867, אז שוקם מחדש הצבא הסקסוני וממלכת סקסוניה הצטרפה ל, והיא הוצבה תחת פיקוד הקורפוס ה-12 (הסקסוני). בתחילה גויסו חיילי הדיוויזיה מדרזדן, אולם משנת 1869 הם גויסו בעיקר מאזור לייפציג. במהלך מלחמת פרוסיה-צרפת לחמה הדיוויזיה כחלק מהקורפוס ה-12, והשתתפה בקרב סדאן, ולאחר מכן לחמה בקרבות גרבלוט ובומון ובמהלך המצור על פריז.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-19 (הסקסוני ה-2) בפיקוד מקסימיליאן פון לאפרט, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן, ובנוסף נטלה חלק בטבח דינאן. באוקטובר 1914 הועברה הדיוויזיה תחת פיקוד הארמייה השישית, ולחמה עימה במרוץ אל הים ובקרב איפר הראשון. לאחר מכן השתתפה הדיוויזיה בקרבות שונים בחזית המערבית, ובבכלל זה בקרב ארטואה השני וקרב ארטואה השלישי. בשנת 1916 היא לחמה ב, ובשנת 1917 היא לחמה בקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-22 בפברואר 1919 פורקה הדיוויזיה.

## מפקדים
* גנרל-לוטננט ברנהרד פון שימפפ (1 באפריל 1867 – 31 במאי 1869)
* גנרל-מיור גוסטב ארווין נהרהוף פון הולדרברג (1 ביוני 1869 – 21 בדצמבר 1873)
* גנרל-מיור אלבן פון מונטבה (22 בדצמבר 1873 – 10 במרץ 1885)
* גנרל-לוטננט אדולף לאופולד פון טשירשניץ אונד בגנדורף (11 במרץ 1885 – 31 בינואר 1889)
* גנרל-לוטננט ברנהרד פון הולבן גנאנט פון נורמן (1 בפברואר 1889 – 23 בינואר 1892)
* גנרל-לוטננט יוליוס פון טשירשניץ (24 בינואר 1892 – 9 בפברואר 1893)
* גנרל-לוטננט גוטלוב פון הודנברג (10 בפברואר 1893 – 1 באפריל 1897)
* גנרל-לוטננט היינריך לאו פון טרייצ'קה (2 באפריל 1897 – 24 במרץ 1899)
* גנרל-לוטננט אלכסנדר ויצטום פון אקשטדט (25 במרץ 1899 – 22 במרץ 1901)
* גנרל-לוטננט אדולף פון ראבנהורסט (23 במרץ 1901 – 18 ביוני 1904)
* גנרל חיל הרגלים קרל לודוויג ד'אלזה (19 ביוני 1904 – 10 ביולי 1910)
* גנרל-לוטננט אדולף מילר (11 ביולי 1910 – 21 ביולי 1911)
* גנרל חיל הפרשים הנס קרוג פון נידה (22 ביולי 1911 – 4 במאי 1916)
* גנרל-לוטננט רודולף האמר (5 במאי 1916 – 26 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

24
24
תניסתרופאיים

[ממוזער|[תניסתרופאוס משוחזר]]
**תניסתרופאיים** (שם מדעי: Tanystropheidae) היא משפחה של זוחלים נכחדים ארכוזאורומורפים מסדרת הפרוטורוזאוריה, אשר התקיימו רק בתור הטריאס שבתחילת המזוזואיקון לפני 247 עד 201 מיליון שנה מזמננו. המאובנים שלהם התגלו ברחבי אמריקה הצפונית והדרומית (בעיקר בברזיל) וחלק מאירופה ואסיה. רובם היו זוחלים ימיים שחו בעיקר לאורך ים תטיס אך כמה מהם, בייחוד אלה שנמצאו לאורך מערב אמריקה הצפונית, חיו ביבשה ללא קשר לים. הדבר מוכיח שהם מילאו גומחות אקולוגיות שונות ורבות.

משפחה זו הוגדרה ב-1858 והחוקרים עוד חלוקים על המינים המשויכים אליה, כאשר חלק מהחוקרים רואים את הקשר ביניהם כפוליפילטי.

מינים אלה היו ארוכי צוואר ומרובי חוליות לאורך גופם והארוך שביניהם היה התניסתרופאוס שהגיע לאורך 6 מטרים כשהצוואר הגדול שלו כלל חצי מאורכו. ממבנה גופם נראה שהם חיו כמו לוטרות או אריות ים הן על היבשה והן במים, בעוד אחרים חיו בעיקר ביבשה. היו להם שיניים דקות דמויות מחטים שהתאימו לתפיסת דגים או חרקים.

זוחלים אלה חלקו את הימים עם הנותוזאוריים, האיכתיוזאורים, הפלסיוזאורים וזוחלים נוספים ואז נכחדו עם הכחדת הטריאס הגדולה.

## סוגים
* Amotosaurus
* Augustaburiania
* Cosesaurus
* Dinocephalosaurus
* Exilisuchus?
* Fuyuansaurus
* Gwyneddosaurus
* Langobardisaurus
* מקרונמוס (Macrocnemus)
* Ozimek?
* Pectodens
* Protanystropheus
* Raibliania
* Sclerostropheus
* Sharovipteryx?
* תניסתרופאוס (Tanystropheus)
* Tanytrachelos

## קישורים חיצוניים

*
מגפת הקורונה בעומאן

**התפשטות [[מגפת הקורונה]] ב[[עומאן]]** החלה בסוף פברואר 2020, והסתיימה במאי 2022.

## התפשטות המגפה
ב-24 בפברואר 2020, הודיעה עומאן על שני מקרים ראשונים של הדבקה בנגיף הקורונה בשטחה. מדובר בשתי נשים, אזרחיות עומאן אשר חזרו אליה לאחר ביקור באיראן, שהיא אחת ממוקדי התפרצות הקורונה החמורים ביותר במזרח התיכון ובעולם כולו.

ב-22 במאי 2022, הודיעה עומאן כי היא תבטל את כל הגבלות הקורונה, כולל את חובת המסכות.

## קישורים חיצוניים

## הערות שוליים

עומאן
קטגוריה:עומאן: היסטוריה
עומאן
דיוויזיית המילואים ה-26 (האימפריה הגרמנית)

**דיוויזיית המילואים ה-26 (הו[[וירטמברג]]ית)** (בגרמנית: **26. (Württembergische) Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועדה להוות יחידת גיבוי לדיוויזיה ה-26 (הווירטמברגית ה-1. כמפקדה הראשון מונה פרנץ פון זודן, והיחידות בה היו פחות איכותיות מאשר בקורפוסים הסדירים. הדיוויזיה נערכה בחזית המערבית כחלק מקורפוס המילואים ה-14 במסגרת הארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בשנת 1916 לחמה הדיוויזיה במהלך הקרב על הסום, ובשנת 1917 לחמה בקרב אראס ובקרב קמברה. באביב 1918 היא השתתפה במבצע מיכאל, כחלק ממתקפת האביב הגרמנית, ולאחר מכן לחמה נגד מתקפת מאה הימים של בעלות הברית, ועם סיום המלחמה פורקה הדיוויזיה.

## מפקדים
* פרנץ פון זודן (2 באוגוסט 1914 – 16 בדצמבר 1916)
* אלברט פון פריטש (17 בדצמבר 1916 – 15 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

26
26
ורונה פוט

**ורונה פוט** (בגרמנית: **Verona Pooth**; נולדה ב-30 באפריל 1968) היא שחקנית ודוגמנית בוליביאנית גרמנייה.

## ראשית חייה
פוט נולדה בלה פאס לאם בוליביאנית ולאב גרמני, לאחר שהוריה נפרדו ב-1978, היא עברה להמבורג, עיר הולדתו של אביה.

## תחרויות יופי

במהלך שנות התשעים היא השתתפה במספר תחרויות יופי, היא זכתה בתארים "מיס המבורג", "מיס אמריקן דרים", "מיס אינטרקונטיננטל" ומיס גרמניה, היא ייצגה את גרמניה בתחרות מיס תבל 1993.

## מוזיקה
היא הייתה חברה בהרכב המוזיקלי "Chocolate" וביחד עימם הוציאה אלבום ומספר סינגלים.

ב-1997 יצא הסינגל שלה שנקרא "Kiss".

## משחק
ב-1998 שיחקה בפרק של הסדרה "הרפתקאות קונאן" בכיכובו של השחקן הגרמני ראלף מולר.

ב-2000 הופיעה בסרט הקומדיה "2001: A Space Travesty" לצד לזלי נילסן.

ב-2002 הופיעה בסרט "666 – Traue keinem, mit dem du schläfst!" המבוסס בחלקית על המחזה פאוסט של יוהאן וולפגנג פון גתה.

ב-2013 הייתה שופטת בגרסה הגרמנית של תוכנית המציאות "Celebrity Splash!".

## טלוויזיה

מ-1996 ועד 1999 הנחתה את התוכנית האירוטית "Peep".

ב-2000 נכנסה לבית האח הגדול בגרסה הגרמנית של התוכנית.

ב-2004 ו-2006 היא קיבלה את פרס הטלוויזיה הגרמני "Bambi Award".

## דיבוב
ב-2005 החלה לדובב מספר סדרות מצוירות בטלוויזיה.

בשנה זו דובבה את אבי הברווזה המכוערת בדיבוב לגרמנית של הסרט צ'יקן ליטל.

## עסקים
ב-2003 נבחרה לאשת השנה בעסקים של המהדורה הגרמנית של מגזין מקסים.

ב-2007 החלה להחזיק בעלות על מותג הקוסמטיקה "So ... perfect".

## חיים אישיים

ב-2014 נישאה לאיש העסקים פרנג'ו פוט.

## קישורים חיצוניים

קטגוריה:משתתפות בתחרות מיס תבל 1993
קטגוריה:גרמניות שנולדו ב-1968
קטגוריה:גרמנים שנולדו ב-1968
אופל אינסיגניה A

**אופל אינסיגניה A** (בגרמנית: **Opel Insignia A**) היא "מכונית מנהלים" מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 2006–2017 בגרמניה.

## "אופל אינסיגניה A"

* יוצרו 944,670 יחדות.
* מנוע קדמי.
* סוגי מנוע: מנועי בנזין ומנוע דיזל.
* סוגי הנעה: הנעה קדמית 4x2, הנעה כפולה 4x4.
* 5 נוסעים (דגם סדאן 4 דלתות).
* רמזים לעיצוב דגם "אופל אינסיגניה A" נלקחו מדגם מכונית הקונספט **[[אופל GTC קונספט]]** שהוצגה בשנת 2007.
* בשנת 2013 דגמי "אופל אינסיגניה A" עברו מתיחת פנים.

## תצורות "אופל אינסיגניה A"
* 4 דלתות - סדאן.
* 5 דלתות - סטיישן.

## תמונות

קובץ:Opel Insignia 1.6 Edition side 20100912.jpg| "אופל אינסיגניה A"
קובץ:Opelinsignia17.jpg| "אופל אינסיגניה A"
קובץ:OPEL-VAUX-INSIGNIA-A.jpg| "אופל אינסיגניה A"
קובץ:Opel Insignia facelift.jpg| "אופל אינסיגניה A"
קובץ:OPel Insignia-(1).jpg | "אופל אינסיגניה A" דגם "OPC"
קובץ:Opel Insignia Sportstourer Edition Pannacotta Interieur.JPG| "אופל אינסיגניה A" - מבט לתא הנהג ו-לוח מחוונים
קובץ:Opel Insignia 1.6 Edition rear 20100912.jpg| "אופל אינסיגניה A"
קובץ:Opel Insignia front.JPG| "אופל אינסיגניה A"
קובץ:Opel Insignia Sports Tourer 2.0 CDTI ECOTEC Selection – Heckansicht, 29. März 2011, Velbert.jpg| "אופל אינסיגניה A" דגם "2.0 CDTI ECOTEC" - סטיישן
קובץ:Opel Insignia Sports Tourer 2.0 CDTI – Heckansicht, 3. Juni 2011, Wülfrath.jpg| "אופל אינסיגניה A" דגם "2.0 CDTI" - סטיישן



קובץ:Police au Circuit de Wallonie 2019 à Nalinnes Belgique 39.jpg| "אופל אינסיגניה A" - ניידת משטרה בתצורה סטיישן
קובץ:Police au Circuit de Wallonie 2019 à Nalinnes Belgique 15.jpg| "אופל אינסיגניה A" - ניידת משטרה בתצורה סטיישן
קובץ:Opel de la police fédérale au Circuit de Wallonie 2019 à Nalinnes Belgique 02.jpg | "אופל אינסיגניה A" - ניידת משטרה בתצורה סטיישן


## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות מנהלים
קטגוריה:מכוניות סטיישן
אינסיגניה A
קטגוריה:דגמי מכוניות שהושקו ב-2006
קטגוריה:כלי רכב גרמניים
שרון איילון

**שרון איילון** (נולדה ב-14 באוגוסט 1973) היא ידוענית ישראלית ומנהלת שיתופי פעולה וגיוס משאבים בעמותת "גדולים מהחיים".

## ביוגרפיה
איילון נולדה לדינה ואבי איילון ולה שלוש אחיות. כשהייתה בת שנה נסעה עם משפחתה לשליחות בסינגפור, ולאחר ארבע שנים הם חזרו לישראל והיא גדלה בהוד השרון. בנעוריה הייתה חברה בנבחרת האתלטיקה של כפר סבא ונוסף על כך רקדה בלהקת המחול העירונית של הוד השרון.
את לימודי התיכון עשתה איילון בתיכון הדרים בהוד השרון.

בצבא שירתה כפקידת מבצעים בבסיס תל נוף. לאחר השירות עבדה מספר שנים כדיילת באל על, למדה לתואר במנהל עסקים במכללה למינהל ועבדה בחברת התוכנה "מרקורי" כמנהלת שיווק.

בקיץ 2003 זכתה לפרסום כשכיכבה בתוכנית המציאות "קחי אותי שרון", שזכתה לאחוזי צפייה גבוהים. בסוף התוכנית בחרה את יואב שוורד כבן זוגה, ואחרי כחצי שנה הם נפרדו.

במקביל להופעתה בתוכנית היא לוהקה לשלושה קמפיינים: הקמפיין הראשון הוא לסרטון פרסומת למנו ספנות שצולם על אונייה, ועלותו הוערכה בכ-200 אלף דולר. הקמפיין השני הוא לרשת המידות הגדולות "אשה אשה", והיא גם הופיעה בקטלוג של קניון ערים בכפר סבא. אולם זמן קצר אחר כך הגישה רשת "אשה אשה" תביעה נגדה על הפרת הסכם בלעדיות, והיא קיבלה צו מניעה זמני שאסר עליה להשתתף בקמפיינים מתחרים.

בשנת 2004 נכנסה כשותפה במסעדה, ונוסף על כך, גם לקחה חלק במסע פרסום מטעם עיריית אילת לקידום התיירות בעיר ואחר כך עבדה בחברת האופנה ml, כיועצת אופנה, קידום מכירות ואירועי יחסי ציבור.

היא הופיעה בקומדיית המצבים "שמש" כשגית, אחת מאחיותיה של אתי.

בשנת 2007 החלה לשמש מנחה במגזין "החיים הטובים", תוכנית הדגל של ערוץ החיים הטובים.

בשנת 2008 הובילה קמפיין פרסומי למשחת השיניים "קולגייט טוטל". באותה שנה גם הנחתה בערוץ 2 את תוכנית ההורות "בייבי טיים". במקביל שימשה כמנהלת עמותת "לב אוהב", הפועלת בערים ובשכונות בפריפריה הגאוגרפית והחברתית של ישראל, לצמצום פערים ולהעצמת ילדים ובני נוער.

בשנת 2009 מונתה לתפקיד מנהלת שיתופי פעולה וגיוס כספים בעמותת "גדולים מהחיים", עמותה לילדים חולי סרטן, להוריהם ולמשפחותיהם. בין התורמים לעמותה בזמן שעבדה בה הייתה חברת "בזק", שהייתה אז בשליטת אבי בעלה.

## חיים אישיים
בשנת 1993 נפטרה אחותה הצעירה קרן, ממחלת הסרטן. אחות נוספת שלה היא המוזיקאית דנה איילון, חברת להקת "Yes Ma'am".

בשנת 2004 נישאה איילון לארז אלוביץ', בנו של שאול אלוביץ', ולהם שלושה ילדים. השניים נפרדו ב-2016.

## קישורים חיצוניים

* 
* 
* 

## הערות שוליים

קטגוריה:נדבניות ישראליות
קטגוריה:נדבנים ישראלים
קטגוריה:דיילות אל על
קטגוריה:דיילי אל על
קטגוריה:הוד השרון: אישים
קטגוריה:משתתפים בתוכניות מציאות ישראליות
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:בוגרי תיכון הדרים
קטגוריה:בוגרות תיכון הדרים
קטגוריה:ישראליות שנולדו ב-1973
קטגוריה:ישראלים שנולדו ב-1973
MERS

**MERS** (ראשי תיבות של **Middle East respiratory syndrome**; בעברית: **תסמונת נשימתית מזרח-תיכונית** ידועה גם כ-"**שפעת הגמלים**") היא מחלה זיהומית, הנגרמת על ידי מין של נגיף קורונה (MERS-CoV). לעיתים לא ניכרים תסמינים כלל, ולפעמים התסמינים קלים או חמורים. תסמינים שכיחים כוללים חום, שיעול, שלשול וקוצר נשימה. בדרך כלל המחלה חריפה יותר אצל חולים בעלי מחלות רקע.

מקורו של הנגיף MERS-CoV ככל הנראה בעטלפים, אך בני אדם נדבקים בו בדרך כלל מגמלים באמצעות מגע ישיר או עקיף. העברה בין בני אדם מתרחשת בדרך כלל במגע קרוב עם נשא. המחלה אינה נפוצה מאוד אך נחשבת לסיכון לבריאות הציבור. האבחנה נעשית באמצעות rRT-PCR על דגימת דם.

נכון להיום אין תרופה או חיסון למחלה. ארגון הבריאות העולמי ממליץ למי שבא במגע עם גמלים על רחיצת ידיים והימנעות ממגע עם גמלים חולים.

המקרה הראשון זוהה בערב הסעודית ב-2012, ורוב המקרים התרחשו בחצי האי-ערב. כ-2,500 מקרי הדבקה אובחנו נכון לשנת 2020. קרוב ל-35% מהחולים המאובחנים מתו מהמחלה.

התפרצויות גדולות התרחשו בקוריאה הדרומית ב-2015 ובערב הסעודית ב-2018.

## אפידמיולוגיה

ל-MERS מקדם הדבקה נמוך ביותר בהשוואה לזנים אחרים של נגיפי קורונה כמו COVID-19. בטבלה מטה מוביאים מספר מקרי ההדבקה המאומתים של MERS-CoV בעולם:
ממוזער|309x309px|בכחול - מספר מקרי ההדבקה הכוללים בחודש, בכתום - סך מקרי ההדבקה, באדום - סך מקרי התמותה|ללא
### ערב הסעודית
באפריל 2014, הייתה התפרצות של נגיף ה-MERS-CoV בערב הסעודית, שהביאה לסך נדבקים של 688, ו-282 מתים כתוצאה מסיבוכי המחלה. כתוצאה מההדבקות והתמותה הרבה, ובעקבות התפטרותם של ארבע רופאים מבית החולים "King Fahd" שפחדו לטפל בחולים ב-MERS, משרד הבריאות הסעודי החליט להקים 3 מרכזי טיפולי לחולי MERS. בתחילת מאי התווספו 18 מקרי הדבקה חדשים, וביוני 2014 ערב הסעודית דיווחה על 113 מקרים ישנים שלא דווחו לפני כן.

### קוריאה הדרומית
ממוזער|309x309 פיקסלים|התפרצות ה-MERS בקוריאה הדרומית ב-2015.בכחול - סך המאומתים, באדום - סך המתים, בצהוב - מספר המבודדים.|ימין
במאי 2015, אומת המקרה הראשון של נגיף ה-MERS-CoV בקוריאה הדרומית, החולה היה אדם שחזר מביקור בערב הסעודית, איחוד האמירויות הערביות ובחריין. אדם נוסף מקוריאה הדרומית שהיה בטיול בסין זוהה כמקרה הראשון של נגיף ה-MERS-CoV בסין.

עד 27 ביוני 2015 נדבקו בקוריאה הדרומית עוד 184 אנשים מהנגיף, 19 מתו כתוצאה מסיבוכי המחלה ו-6508 הוכנסו לבידוד.

ב-2018 זוהה מקרה חדש של הידבקות ב-MERS בקוריאה הדרומית באזרח שחזר מכווית.

### השוואת התפרצויות
הטבלה מטה משווה את הנתונים בין ההתפרצות הגדולה בערב הסעודית ב-2014, לבין ההתפרצות הגדולה בקוריאה הדרומית ב-2015.

### הולנד
ב-14 במאי 2014 הולנד דיווחה על המקרה הראשון בשטחה.

### הממלכה המאוחדת
ב-27 ביולי 2015 מחלקת החירום בבית החולים "Manchester Royal Infirmary" שבמנצ'סטר נסגרה לאחר שהגיעו אליה שני חולים שנחשדו כחולים ב-MERS. המחלקה נפתחה מחדש באותו ערב ושירותי הבריאות של אנגליה דיווחו כי שני החולים יצאו שליליים בבדיקה למחלה.

### קניה
בינואר 2016, דווח על מקרי הדבקה רבים של MERS בקרב גמלים בקניה. עד 5 בפברואר 2016 יותר מ-500 גמלים מתו מן המחלה. ב-12 בפברואר 2016 התגלה כי המחלה שהורגת את הגמלים היא מחלת ה-MERS. לא התגלו מקרים של הדבקה בבני אדם בקניה, ומחקר שנערך מצא כי לאנשים בריאים בקניה יש נוגדנים לנגיף בגופם.

## ראו גם
* נגיף קורונה
* זואונוסיס
* מחלה זיהומית מפציעה

## הערות שוליים

## קישורים חיצוניים

* 

קטגוריה:מחלות מערכת הנשימה
קטגוריה:מחלות נגיפיות
קטגוריה:נגיפי קורונה
אניה צ'אלוטרה

**אניה צ'אלוטרה** (באנגלית: **Anya Chalotra**; נולדה ב-21 ביולי 1996) היא שחקנית אנגלייה, הידועה בעיקר בזכות תפקידה כיניפר מוונגרברג בסדרה המקורית של נטפליקס "המכשף".

## ראשית חייה
צ'אלוטרה נולדה לאב הודי ולאם אנגלייה.

היא גדלה בכפר פן התחתית בדרום סטאפורדשייר, אנגליה, שם התגוררה עם הוריה ושני אחים, אחות גדולה ואח צעיר. היא סיימה את לימודיה בבית הספר לנערות של סנט דומיניק ברווד, ובהמשך למדה באקדמיה למוזיקה ואמנויות הבמה בלונדון (LAMDA) ובבית הספר גילדהול למוזיקה ודרמה.

## קריירה
צ'אלוטרה כיכבה בכמה הפקות תיאטרון בווסט אנד, כולל "מהומה רבה על לא דבר" ו"הכפר".

בשנת 2019 כיכבה בתפקיד ראשי כינפר מוונגרברג בדרמת הפנטזיה של נטפליקס "המכשף", שעלתה לראשונה ב-20 בדצמבר 2019.

## פילמוגרפיה
### טלוויזיה

### תיאטרון

## קישורים חיצוניים

## הערות שוליים

קטגוריה:אנגלים ממוצא הודי
קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1996
קטגוריה:אנגלים שנולדו ב-1996
מכבי שפרעם

**מכבי שפרעם** הייתה קבוצת כדורגל ישראלית מהעיר שפרעם, אשר בשיאה הגיעה עד לליגה השנייה בישראל והשתתפה בה במשך עונה אחת.

## היסטוריה
הקבוצה נוסדה בשנת 1968 ונרשמה לליגה ד' ובמקביל השתתפה בשלב הראשון של גביע המדינה. בשנות ה-70 שיחקה הקבוצה בליגה ג' מחוז מפרץ, שם פגשה למשחקי דרבי את הפועל שפרעם.

בעונת 1974/1975 הגיעה לגמר "הגביע הקטן" (לליגות ג'-ד') והפסידה 0–6 לקבוצת צפרירים חולון.

בסוף עונת 1977/1978, עם זאהי ארמלי לראשונה בהרכב, העפילה הקבוצה לראשונה בתולדותיה לליגה ב'. לאחר עונה אחת בה התמודדה בצמרת (43 שערים של ארמלי) והפסידה את העלייה להפועל בני נצרת, החלה הקבוצה את עונת 1979–1980 בדהירה מטורפת שהסייתמה רק בהעפלתה לליגה א' מהמקום הראשון בהפרש גבוה משאר הקבוצות. זאהי ארמלי סיים את העונה עם 37 שערים בליגה ועוד 6 במשחקי הגביע. בעונת 1980–1981 שיחקה הקבוצה בליגה א' צפון בהדרכתו של המאמן חיים טל וסיימה במקום התשיעי.

בסיום עונת 1981/1982 (עם המאמן אברהם מנצ'ל) תפסה הקבוצה את המקום השני בליגה א' צפון, שהוביל לצמד משחקי מבחן על העלייה לליגה הארצית מול סגנית ליגה א' דרום הפועל בת ים. שני המפגשים נערכו באצטדיון הפועל בפתח תקווה. המפגש הראשון הסתיים בתיקו מאופס. המפגש השני (נדחה מהמועד המקורי, עקב פרוץ מלחמת שלום הגליל) היה הרבה יותר דרמטי, כשמכבי שפרעם כבר הובילה במחצית בתוצאה 3–0 משלושער של החלוץ זאהי ארמלי. במחצית השנייה כבשה הפועל בת ים 3 שערים והשוותה את התוצאה. בהארכה כבש ארמלי את שער הניצחון 4–3 ושפרעם בליגה הארצית.

עונת 1982/1983 הייתה עונת הבכורה והעונה היחידה שבה שיחקה הקבוצה בליגה השנייה. לאחר מאבקי תחתית סיימה הקבוצה במקום ה-14 וירדה בסיום העונה בחזרה לליגה א'.

בעונת 1983/1984 בליגה א' צפון (עם המאמן אברהם מנצ'ל) סיימה הקבוצה במקום השלישי ופיספסה את המקום השני עקב יחס שערים נחות. בעונה שלאחר מכן סיימה במקום החמישי ובעונת 1985/1986 ירדה הקבוצה לליגה ב' מהמקום האחרון. 

בסיום עונת 1992/1993 העפילה הקבוצה בחזרה לליגה א' והתבססה בה כקבוצת אמצע טבלה. בעונת 2001/2002 התמודדה הקבוצה בצמרת וסיימה במקום השני אחרי הפועל כפר סמיע שהעפילה לליגה הארצית. בעונת 2002/2003 סיימה המקום השלישי. בעונת 2004/2005 סיימה הקבוצה במקום ה-12 המוביל למשחקי המבחן והצליחה להישאר בליגה בזכות ניצחון 3–0 מול הפועל כרמיאל. בעונת 2005/2006 סיימה הקבוצה במקום האחרון וירדה לליגה ב'.

בסיום עונת 2008/2009 הכריזה הקבוצה על פירוק לאחר שערוריית ניסיון למכירת משחקים בקרב שחקני הקבוצה.

## מכבי צעירי שפרעם ואיחוד בני שפרעם
ב-2009 לאחר התפרקות המועדון המקורי, הוקמה קבוצת **מכבי צעירי שפרעם** בליגה ג', אך פעילות המועדון הופסקה שנתיים לאחר מכן. בתחילת 2014 המועדון הוקם פעם נוספת, ואף הצליח להעפיל לליגה ב', אך בסיום עונת 2018/2019 שוב התפרק, אולם קבוצת הילדים והנוער של המועדון המשיכה לפעול. 

בשנת 2019 ביוזמת ראש העיר ומספר אנשי עסקים, התאחדו מספר קבוצות מהעיר שפרעם והוקמה קבוצה חדשה בשם: **[[איחוד בני שפרעם]]** המאחדת את כלל הקבוצות מהאזור.

## שחקי עבר בקבוצה

## קישורים חיצוניים
* 

## הערות שוליים

שפרעם
שפרעם
קטגוריה:שפרעם: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-1968
אל תלכי רחוק מדי

**אל תלכי רחוק מדי** הוא אלבומו השלישי של הזמר שלומי שבת, שיצא לאור בשנת 1991.

את שירי האלבום עיבדו מוזיקאיים רבים: ארקדי דוכין, יורם צדוק, ננסי ברנדס, יהודה (יוג'י) גבאי, חברי להקת "אתניקס", יוני רועה, עמיר בן-משה וחברי להקת "אטרף".

באלבום חידש שבת את השיר "מיקה", שביצע במקור אפרים שמיר.

## רשימת רצועות

## קישורים חיצוניים

* אל תלכי רחוק מדי - שלומי שבת באתר Discogs

קטגוריה:אלבומי שלומי שבת
קטגוריה:אלבומים בעברית
שוהימרדון

**שוהימרדון** או **שהימרדן** או **שח'ימרדן** (באוזבקית: **Шоҳимардон**; ברוסית: **Шахимардан**) היא עיירה קטנה במחוז פרגנה באזור פרגנה במזרח אוזבקיסטן, ולמעשה מובלעת המוקפת כולה בקירגיזסטן, באזור עמק בהרי פמירו-עלי. זוהי אחת מארבע הטריטוריות של אוזבקיסטן המובלעות בתוך שטח קירגיזסטן (בנוסף למובלעות ג'אני-אייל, סוך וצ'ון-קורה) ואחת משש הטריטוריות המובלעות בתוך שטח קירגיזסטן בסך הכל (שתי המובלעות האחרות הן וורוך וקאירגאץ' השייכות לטג'יקיסטן).

שוהימרדון הוא אתר תיירוותי פופולרי עם מספר בתי הבראה, ומקום בולט המשמש גם עלייה לרגל. על פי האגדה, הח'ליף עלי נקבר במקום.

## הערות שוליים

קטגוריה:אוזבקיסטן: ערים
קטגוריה:אסיה: מובלעות
סרוואן

**סרוואן** (או סרווק, סרווקסוי וסרוואקי בולו) היא מובלעת טג'יקית במחוז סוגד המוקפת כולה במדינה אוזבקיסטן, ואחת משלוש הטריטוריות של טג'יקיסטן המובלעות בתוך מדינה אחרת (השתיים האחרות, וורוך  וקאירגאץ' , מובלעות בתוך שטח קירגיזסטן). 
המובלעת ממוקמת בסביבות אזור פרגנה בו נפגשים גבולות המדינות קירגיזסטן, טג'יקיסטן ואוזבקיסטן. הכפר סרוואן ממוקם כ-1.4 ק"מ מהגבול עם אוזבקיסטן.

אוכלוסיית היישוב כ-150 איש, והענף העיקרי בכפר הוא חקלאות.

## היסטוריה
בגלל המגבלות הטריטוריאליות באזור, לעיתים קרובות פורצים עימותים אלימים בין תושבי המקום, הסיבה למקרים אלו הוא ככל הנראה גם הסיבוכים הלוגיסטיים באזור הצפוף אוכלוסין והעוני הולידו חשש כלכלי.

מעבר הגבול ליד סרוואן נסגר ב-2004 בעקבות גל פיגועי טרור בטשקנט.

## הערות שוליים

קטגוריה:אסיה: מובלעות
מיכה קליין

**מיכה קליין** (נולד ב-1945) הוא פרופסור אמריטוס בחוג לגאוגרפיה באוניברסיטת חיפה. תחומי המחקר העיקריים שלו הם גאומורפולוגיה נחלית וגאומורפולוגיה חופית.

## ביוגרפיה
נולד ליהודה אריה ואלישבע קליין. הוסמך ל-MSc באוניברסיטה העברית והוסמך ל-Ph.D באוניברסיטת לידס בבריטניה. קליין הוא קלימטולוג מוסמך.

קליין שימש מרצה באוניברסיטת חיפה, עמד בראש החוג לגאוגרפיה במכללה האקדמית בית ברל במשך תקופה קצרה, בראשית שנות ה-90 של המאה ה-20. לימד קורסים בנושאים "התערבות האדם בנוף" ו"מבוא לגאומורפולוגיה".

קליין הוא אחד מ-54 חברי הוועדה לשמירת הסביבה החופית (של משרד הפנים).

קליין הוא אחיינה של הרופאה ויולה טורק, ובן דודם של חוקרת השואה חנה יבלונקה והרב מיכאל הרשקוביץ.

## מחקריו וספריו
נושאי המחקר העיקריים של קליין הם דינמיקה של אגני היקוות ומורפולוגיה חופית.

בתחום הדינמיקה של אגני ההיקוות קליין חקר את הקשר שבין תכונות פני השטח לנגר המדרוני ואת הדינמיקה של אגן קטן. בנוסף, חקר קליין את אגן ההיקוות של הירדן. בתחום המורפולוגיה החופית חקר את נושא השינויים החופיים בחדרה ובמוצאי הנחלים בישראל, את השינויים בגובה פני הים ואת כלל התא הליטוראלי של הנילוס שחופי ישראל משתייכים אליו.

קליין טוען שהתחממות כדור הארץ אינה בעייתית, ובנוסף, לא התרחשה בגלל פעילות האדם.

מאז 2010 עוסק קליין גם בתחום התורני-מדעי.

מפרסומיו בשנים האחרונות:

בנושא שינויי אקלים:
*עליה בגובה פני הים - האומנם? (2017, הוצאה לאור ע״י קתדרת חייקין לגאואסטרטגיה).
בתחום התורני-מדעי, הוציא לאור סדרה של ארבעה ספרים העוסקים בהיבטים גאולוגיים מגוונים במקרא ובספרות חז"ל:
*ארץ וימים: איש מדעי כדור הארץ קורא מקרא (2015, הוצאת שאנן).
* גן בעדן: מקרא בעין הגאולוג (2016, הוצאת שאנן).
*נשאו נהרות קולם: סוגיות בהידרולוגיה תלמודית (2018, הוצאת שאנן)
*אבן השתייה: מסלע בתלמודים ובמדרשי חז"ל (2022, הוצאת שאנן)

## קישורים חיצוניים
*אתר פרופסור מיכה קליין
*הרצאה בנושא "שינויי האקלים וחופי ישראל", באתר יוטיוב, 14 בפברואר 2012
*הרצאה בנושא "מה קורה שם בחוץ?" בפני מליאת הוועדה לשמירת הסביבה החופית. באתר יוטיוב, 31 אוקטובר 2019
*הרצאה בנושא "עלייה בגובה פני הים", באתר יוטיוב, 2017
*הרצאה בנושא What is going on out there, באתר יוטיוב, 7 במאי 2020
*ספרי פרופ' מיכה קליין בספריית אסיף, מחולקים למאמרים - כל מאמר מתויג לפי נושא, פרק בתנ"ך ודף בתלמוד הבבלי

## הערות שוליים

קטגוריה:סגל אוניברסיטת חיפה: גאוגרפיה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לידס
קטגוריה:תורה ומדע
קטגוריה:ישראלים שנולדו ב-1945
יחסי איטליה – דרום אפריקה

**יחסי איטליה–דרום אפריקה** הם היחסים הדו-צדדיים שבין הרפובליקה האיטלקית לבין רפובליקת דרום אפריקה. לשתי המדינות יחסים דיפלומטיים ארוכים שראשיתם בשנת 1929 כשכוננו יחסים דיפלומטיים ביניהן.

לאיטליה שגרירות בפרטוריה, קונסוליות ביוהנסבורג, קייפטאון ודרבן לצד עוד שתי קונסוליות של כבוד באיסט לונדון ופורט אליזבת. לדרום אפריקה שגרירות ברומא, קונסוליה כללית במילאנו ועוד שבע קונסוליות של כבוד בבארי, בולוניה, פירנצה, גנואה, נאפולי, טריאסטה וונציה.

## היסטוריה
ליחסים בין המדינות היסטוריה ארוכה, שהחלה ב-1929 עם כינון היחסים הדיפלומטיים ביניהן. באותה עת שלט באיטליה בניטו מוסוליני ודרום אפריקה הייתה דומיניון בריטי וחברה בחבר העמים הבריטי.

עם פרוץ המלחמה האיטלקית-אתיופית השנייה התעורר ויכוח בדרום אפריקה באשר לעתיד חבר הלאומים. הוויכוח התנהל בעיקר בין שני הצדדים, המתיישבים האירופים מחד והאפריקאנרים, שמצידם היו מפולגים בתוכם באשר ליחס לאימפריה הבריטית. במצב עניינים זה נאלצה ממשלת האיחוד שנשלטה על ידי האפריקאנרים לפעול תוך שמיעת קולות ביקורת מצד האופוזיציה האפריקאנרית הקיצונית שטענה שריבונות האיחוד הצטמצמה בעקבות מעורבותה של בריטניה. ויכוחים אלו הושפעו מהשיח על "ציוויליזציה" שלא רק גרמה להשקפות שונות לגבי מעמדה של אתיופיה בחבר הלאומים, אלא גם לגבי יציבות ההגמוניה הלבנה במדינה שתמכה בהפרדה על רקע גזעי.

במלחמת העולם השנייה סייעו כוחות מדרום אפריקה לכיבוש איטליה על ידי בעלות הברית, וביניהם הדיוויזיה המשוריינת הדרום אפריקאית השישית שלחמה בחזית האיטלקית בשנים 1944–1945.

בשנת 2014 נערכה ועידה משותפת לאיטליה ודרום אפריקה.

### הגירה
בין השנים 1876–1976 היגרו לאפריקה 460 אלף איטלקים, כ-2% מכלל ההגירה ליבשת, נתון נמוך ביחס למדינות אירופאיות אחרות, שעיקרה הייתה בהגירה למושבות האיטלקיות בצפון ומזרח אפריקה. עם זאת, באמצע שנות ה-90 הגיע מספרם של האיטלקים בדרום אפריקה ל-120 אלף איש, חלקם איטלקים שהיגרו וחלקם בעלי מוצא איטלקי.

במהלך מלחמת העולם השנייה הוחזקו בדרום אפריקה 92 אלף שבויי מלחמה איטלקים, שייתכן ותרמו לעלייה במספר המהגרים האיטלקים למדינה.

## סחר
בשנת 2018 הסתכם היקף הסחר בין המדינות ב-3.349 מיליארד דולר. עיקר הסחורות שייצאה איטליה לדרום אפריקה בהיקף של 949 מיליון דולר כללו מתכת ופלדה, עופרת, סיג ודגה; בין הסחורות בהיקף של 2.4 מיליארד דולר שייצאה דרום אפריקה לאיטליה היו מכונות, מינרלים וציוד אלקטרוני.

## קישורים חיצוניים
* South Africa and the Italo-Ethiopian War, 1935–6, tandfonline, 7 במאי 2012
* 

## הערות שוליים

קטגוריה:ערכים ללא קטגוריות פיזיות - יחסי חוץ
השגעון הגדול (סרט)

**השגעון הגדול** הוא סרט קומדיה מטורפת ישראלי משנת 1986 בבימויו של נפתלי אלטר, עם ספי ריבלין ואריק לביא בתפקידים הראשיים.

התסריט נכתב על ידי מנחם גולן לפי סיפור של יוסי סויה.

העלילה היא על אדם שפוי שחייו השגרתיים מתהפכים לחלוטין כשיום אחד הוא נחשד בטעות למטורף ונכנס בעל כורחו לבית משוגעים לאשפוז ממושך.

חלק גדול מהסרט, צולם בבית החולים הממשלתי לחולי נפש בנס ציונה (בית הבק). המוזיקה חוברה על ידי נפתלי אלטר והשיר "לילה במוסד הסגור" עם מילים של אהוד מנור, מושר בידי גרי אקשטיין ומזי כהן.

## תקציר העלילה
אפרים רובין (ספי ריבלין) הוא מנהל בנק למשכנתאות והלוואות. יחסיו עם אשתו מילכה (אירית אלטר) מעורערים והוא אינו יודע שהיא מנהלת מערכת יחסים עם משה (אושיק לוי), אחד מעובדי הסניף. עובד אחר, דב, (דורון צפריר) מתרשל בתפקידו ואפרים לא יכול לפטרו כי חמיו הוא פקיד גבוה בהנהלה הראשית.

ג'קוזי (יוסף שילוח) הוא עבריין שמבלה את רוב זמנו בג'קוזי ומפעיל את העבריינים שלמה (אריה צ'רנר) ואבי (שמואל וילוז'ני) בתור שליחים אלימים לגביית חובותיו. אחד החייבים הוא מנשה גרגשווילי (יהודה אפרוני) שבנו שבתאי (דב נבון) נמצא באשפוז ממושך במוסד לחולי נפש "מרגוע". שבתאי מבטיח לאביו שידפיס לו דולרים מזויפים בבית הדפוס של המאושפזים.

אפרים יוצא לעבודה מטושטש לאחר שבנו הקטן (אורי אלטר) הכניס שני כדורי שינה לקפה שלו. במקרה עוברת במקום מונית המסיעה את שבתאי בחזרה למוסד. שבתאי יוצא לרגע ממנה ואז נכנס אליה אפרים ונרדם. הנהג (שלמה תרשיש) מביא אותו למוסד ואינו מאמין כשאפרים אומר לו שהוא מנהל בנק.

אפרים נקשר בכתונת משוגעים וכל טענותיו נדחות על ידי האחות הראשית חוה (דינה דורון) ודוקטור אלוני (שמוליק טנא). הוא מתקבל לאשפוז ומתוודע לחבריו החדשים שמשכנעים אותו שבמוסד הכל רגוע וטוב ובחוץ כולם משוגעים.

הוא מתיידד עם יחזקאל הראל (אריק לביא) שנמצא שם כבר עשר שנים ומתאהב באחות נוגה (ענת וקסמן) בגלל עיני השקדים שלה. גרגשווילי מחזיר את החוב שלו לעבריינים והם מגלים שהכסף מזויף ושהודפס במוסד. שלמה חודר למוסד, קושר את חוה אך נתפס על ידי יחזקאל ונכלא בארון. אבי משחרר אותו והם מתחילים במרדף אחרי אפרים, מגיעים לדירתו שם שוכבת מילכה עם משה. הם מבריחים את משה וקושרים את מילכה.

אפרים ויחזקאל ממהרים לשר האוצר (מנחם זילברמן) כדי להזהיר אותו על הדפסת הכסף המזויף אך הוא מבין שאפרים "משוגע" וקורא לביטחון. אפרים ויחזקאל בורחים אל שגרירות ארצות הברית ובעזרת בתיה (יעל אופיר) הם חודרים לבניין. אפרים מתקשר לנשיא ארצות הברית רונלד רייגן ומזהיר אותו, אך הנשיא סבור שמדובר בהצעת תסריט מהוליווד. לבסוף מופעלת אזעקה והם בורחים עם קסדות משטרה צבאית אמריקאית לראשם ומגיעים לדירתה של נוגה.

אפרים ונוגה מגיעים לבנק, משה מודיע זאת לעבריינים ולמשטרה והם נמלטים. מתפתח מרדף מטורף של המשטרה אחרי אבי ושלמה. המרדף מסתיים כשהרכב של העבריינים שוקע בים. בסוף הסרט נראים אפרים, יחזקאל ושבתאי במפעל הפרטי שלהם להדפסת כסף מזויף. הם "מצילים" את אוצר המדינה בכך שקונים מלוב, איראן וכווית, נפט בדולרים מזויפים ומוכרים אותו ליפנים בינים. אבל כדי לא לגרום למשבר עולמי הם סידרו שהצבע של הדולרים המזויפים דוהה בחום של 35 מעלות, הקיים לרוב במדינות האלה.

## שחקנים

## לקריאה נוספת
Ido Rosen. "Billion dollar madness: examining the paradox of financial satire through the 1980s economic crisis in Israeli comedy films". (2022) Journal of Israeli History

## קישורים חיצוניים

קטגוריה:סרטי 1986
קטגוריה:סרטים בעברית
קטגוריה:סרטי קומדיה ישראליים
קטגוריה:סרטי פשע ישראליים
קטגוריה:סרטים ישראליים משנת 1986
יהושע השל אשכנזי

הרב **יהושע השל אשכנזי** (ה'תקס"ו, 1806 - ב' באדר א' ה'תרכ"ז, 8 במרץ 1867) היה רבה של לובלין.

## תולדות חייו
נולד בשנת ה'תקס"ו לרבי משולם זלמן אשכנזי שכיהן אז כרבה של קוזמיר (לימים, רבה של לובלין). ולגננדל בת ר' יוסף מנדלסברג. סב סבו היה רבי צבי אשכנזי, "החכם צבי".

נשא את בתו של רבי בנימין ברוידא, אב"ד הורדנה והגליל. לאחר נישואיו התגורר בהורדנה והיה מראשי העדה בה בין השנים ה'תקע"ח-ה'תרי"ג.

בחול המועד סוכות ה'תרי"ג התמנה לתפקיד רבה של לובלין והמחוז, במקום קרוב משפחתו הרב דב בריש אשכנזי. במשרה זו כיהן ארבע עשרה שנה, עד לפטירתו. את מקומו מילא הרב שניאור זלמן פרדקין.

בשנת ה'תרכ"ה פרסם כרוזים ויצא במאבק נגד מנהגם של חסידי לובלין בהנהגת רבי יהודה לייב איגר, להתפלל אחר זמן התפילה. המתקפה נפסקה לאחר שרבי יצחק מאיר אלתר ביקש זאת ממנו.

נפטר בליל ב' באדר א' ה'תרכ"ז (8 במרץ 1867), ונקבר בלובלין. על מצבתו נכתב:

הותיר כמות רבה של כתבי יד, אך כולם עלו באש בשריפה שפרצה בלובלין, ולא ראו אור.

בנו היחיד בנימין אשכנזי היה מפרנסי קהילת הורדנה.

## הערות שוליים

קטגוריה:לובלין: רבנים
קטגוריה:ילידי 1806
קטגוריה:נפטרים ב-1867
קטגוריה:משפחת אשכנזי
יחסי מקסיקו – סנט לוסיה

ממוזער|נשיא מקסיקו אנריקה פניה נייטו (מימין) נפגש עם ראש ממשלת סנט לוסיה אלן צ'אסטנט בעת ביקור האחרון במקסיקו, 2017
**יחסי מקסיקו–סנט לוסיה** הם היחסים הדיפלומטיים הרשמיים שבין **[[מקסיקו|המדינות המקסיקניות המאוחדות]]** לבין **[[סנט לוסיה]]**.

## היסטוריה
מקסיקו וסנט לוסיה כוננו את יחסיהן הדיפלומטיים מעט לאחר עצמאותה של האחרונה, ב-17 במאי 1979. היחסים שבין שתי המדינות מתקיימים בעיקר בפורומים מולטילטרליים כמו האומות המאוחדות וארגון מדינות אמריקה. בשנת 1981 הפכה סנט לוסיה למטה ארגון מדינות מזרח הקריביים. ב-2005 פתחה מקסיקו לראשונה את שגרירותה התושבת בקסטריז, אשר אמונה גם על ארגון מדינות מזרח הקריביים ועל המדינות שנמצאות בתוכו.

בנובמבר 2010 ביקר ראש ממשלת סנט לוסיה סטיבנסון קינג במקסיקו על מנת להשתתף בוועידה של האומות המאוחדות בנושא שינויי האקלים שנערכה בקנקון. ב-2013 סבלה סנט לוסיה קשות מהרס שנגרם בעקבות הוריקן שנטל. בפברואר 2014 ביקר שר החוץ של מקסיקו חוסה אנטוניו מאדה בסנט לוסיה. במהלך הביקור תרמה מקסיקו 500,000 דולרים אמריקאים על מנת לעזור למדינה בבנייה מחדש של בית החולים סנט ג'וד בקסטריז שנהרס במהלך ההוריקן. בנובמבר 2016 ביקר סגן שר החוץ המקסיקני סוקורו פלורס ליארה בסנט לוסיה והשתתף בחנוכת בית החולים סנט ג'וד המחודש.

באוקטובר 2017 ביקר ראש ממשלת סנט לוסיה אלן צ'אסטנט במקסיקו סיטי. במקסיקו נפגש ראש הממשלה הסנט-לוסיאני עם הנשיא המקסיקני אנריקה פניה נייטו ושני המנהיגים שוחחו על אפשרויות לתוכניות בילטרליות משותפות הממוקדות בנושאי המדע, הטכנולוגיה, החינוך, התשתיות, שינויי האקלים ומסחר. במרץ 2018 ביקר שר החוץ המקסיקני לואיס וידגאראי קסו בסנט לוסיה ונפגש עם ראש הממשלה צ'אסטנט. במהלך הביקור, שר החוץ וידגאראי וראש הממשלה צ'אסטנט השתתפו בטקס חנוכת מערכת מים חדשה בסנט לוסיה. מקסיקו תרמה 13.5 מיליון דולר מזרח קריבי למימון הבנייה של המערכת דרך קרן יוקטן.

כל שנה מממנת ממשלת מקסיקו מלגות לאזרחי סנט לוסיה נבחרים ללימודים במוסדות חינוך מקסיקניים שעומדים בתנאים מוסכמים על ידי שתי המדינות.

## ביקורים רמי דרג
### ממקסיקו לסנט לוסיה
* 2014 - חוסה אנטוניו מאדה, שר החוץ של מקסיקו
* 2016 - סוקורו פלורס ליארה, סגן שר החוץ של מקסיקו
* 2018 - לואיס וידגאראי קאסו, שר החוץ של מקסיקו

### מסנט לוסיה למקסיקו
* 2010 - סטיבנסון קינג, ראש ממשלת סנט לוסיה
* 2017 - אלן צ'אסטנט, ראש ממשלת סנט לוסיה

## הסכמים בילטרליים

* 2013 - הסכם בדבר חילופי מידע בנושא המס.
* 2014 - הסכם בדבר שיתוף פעולה בתחומי החינוך, הספורט, התרבות והצעירים.
* 2014 - הסכם בדבר שיתוף פעולה טכנולוגי.

## נציגויות דיפלומטיות
* מקסיקו מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה.
* סנט לוסיה אינה מיוצגת במקסיקו, הן בדרג השגרירות והן בדרג הקונסולרי. סנט לוסיה האמינה את שגרירותה שבוושינגטון די. סי., בירת ארצות הברית הסמוכה, על מקסיקו.

## קישורים חיצוניים

* Santa Lucía, אתר שגרירות מקסיקו בסנט לוסיה

## הערות שוליים

קטגוריה:ערכים ללא קטגוריות פיזיות - יחסי חוץ